Pendolino

Pendolino (v preklade kyvadielko) je obchodné označenie elektrických (a malého množstva dieselových) jednotiek s aktívnym naklápaním vozňovej skrine. Vďaka tomuto naklápaniu môžu prechádzať oblúky s ohľadom na celkový stav trate až o 30 percent vyššou rýchlosťou ako obyčajné vlaky. Maximálna rýchlosť týchto vlakov býva nižšia, než u vysokorýchlostných jednotiek, okolo 250 km/h. Je to dané predovšetkým ich účelom, zvýšenie cestovnej rýchlosti na existujúcich tratiach. V súčasnosti Pendolino jazdí na dialkových spojoch ako je Karlovy Vary - Ostrava, alebo Praha - Košice. 

 Vznik a vývoj koncepcie Pendolino 
V 70. rokoch vyvinuli v spoločnosti Fiat Ferroviaria v Savigliane (Taliansko) koncepciu vlaku, ktorý sa naklápa v oblúkoch, čo umožňuje ich prejazd vysokými rýchlosťami. Projekt sa rozšíril aj do ďalších krajín Európy a po niekoľkých úpravách pre severské prostredie s nízkymi teplotami aj do Fínska.

Prevádzka v Savigliane bola v r. 2000 odkúpená spoločnosťou Alstom, čím došlo k zmene názvu na Alstom Ferroviaria.

Naklápacie podvozky zo Savigliana boli použité i v nemeckých vlakových súpravách ICT (ICE-T) a ICT-D (ICE-TD).

 Výskyt 

Pendolino jazdí v týchto krajinách:
Obrázok  Typ  Krajiny  Poznámka60px310 Slovinsko, Taliansko  do 200 km/h60px390 Pendolinos Britannico  Spojené kráľovstvo  do 225 km/h60pxETR 450  Taliansko     do 250 km/h60pxETR 460  Taliansko, Francúzsko   do 250 km/h60pxETR 470 Cisalpino  Švajčiarsko, Taliansko    do 230 km/h60pxETR 480    Taliansko   do 250 km/h60pxETR 480 Alfa Pendular  Portugalsko  do 220 km/h60pxETR 490 Alaris   Španielsko   do 230 km/h60pxETR 490/AVE S-104 Avant  Španielsko   do 250 km/h bez naklápaniaETR 500  Taliansko (v blízkej dobe aj Francúzsko)  do 300 km/h bez naklápaniaframeless|60x60pxETR  600  Taliansko  predpokladané  nasadenie do prevádzky od 9. decembra 2007  do 300 km/h60pxETR 610  Cisalpino  Švajčiarsko,  Taliansko  do 250 km/h60px680  Česko, do 236 km/hframeless|60x60pxSm3-S 220   Fínsko   do 220 km/hframeless|60x60pxCRH5Čínado 250 km/h bez naklápaniaframeless|60x60pxED250Poľskodo 250 km/h bez naklápania

Perspektívne sa uvažuje o rozšírení do Poľska a ďalších krajín východnej Európy.

Technológia bola použitá i v súpravách vyrábaných mimo Talianska:
 Typ  Krajiny  PoznámkaICE-TD  Nemecko    do 230 km/hICE-T   Nemecko, Rakúsko  do 230 km/h610         Nemecko   

 Technické parametre 
 Počet vozňov: 3–9
 Maximálna rýchlosť: do 250 km/h
 Výkon motorov: 500 kW
 Počet trakčných motorov: 4–12 asynchrónnych 

Základnú zostavu tvoria tri vozne, z toho dva hnacie. Troj vozňové Pendolína prevádzkujú Slovinske železnice (Slovinsko). Talianske dráhy (Trenitalia) používajú deväť vozňové jednotky. Pokiaľ počet vozňov v jednotke nezodpovedá násobku troch, ide o vložené vozne bez pohonu a agregátov potrebných na funkciu celej jednotky.

 Pozri aj 
 Elektrická jednotka 680 
 InterCityExpress
 Šinkansen
 TGV
 Talgo

 Externé odkazy 
 ETR 600/610 
 Alstom Transport - stránka výrobcu radu vlakov Pendolino a TGV 

Kategória:Vysokorýchlostné vlaky
Kategória:Železnica v Nemecku
Kategória:Železnica v Španielsku
Kategória:Železnica vo Francúzsku
Kategória:Železnica vo Švajčiarsku
Kategória:Železnica v Spojenom kráľovstve
Kategória:Železnica v Portugalsku
Kategória:Železnica v Slovinsku
Kategória:Železnica v Taliansku
Kategória:Železnica vo Fínsku
Kategória:Železnica v Číne